Dupnisa mağarası

Dupnisa (, , «дупка» — «çüxur», «deşik») — Türkiyənin qərbində yerləşən karst mağarası. Mağara Şərqi Frakiyada, Yıldız (Stranca) dağlıq massivində yerləşir.

 Ümumi məlumat 
Dupnisa mağarası Kırklareli ilində, Demirköy şəhərindən on km qərbdə yerləşir. Mağara bir biri ilə əlaqəli olan üç mağaradan ibarətdir. Mağaraya güriş sayı üçdür. Girişlər iki fərqli səviyyədə yerləşib. Girişlər arasında hünüdürlük fərqi 30 metrdir. Mağaradan bir çox mənbələrə görə Rezovska çayı öz başlanğıcını götürür. Çay 70 km məsafədə Türkiyə və Bolqarıstan sərhəddi boyunca axır. Mağara 180 milyon il əvvəl, erkən yura dövründə formalaşmışdır. Mağaranın ümumi uzunluğu 3200 metrdir. «Kuru» və «Kız» mağaraları dəniz səviyyəsindən 2720 metr yüksəklikdə yerləşir. Üçüncü mağara «Sulu» adlanır və 60 metr dərinlikdə yerləşir.

Dupnisa mağarası stalaktit və stalaqmitlərlə zəngindir. Mağaranın yerləşdiyi ərazi meşə örtüyü ilə əhatələnib.

Dupnisa mağarası 2005-ci ildən türist ziyarəti üçün açılmışdır. «Kız» mağarası yarasalara görə turistlər üçün bağlıdır. Bu mağarada minlərcəyarasa yuvaları mövcudur. Təxmini hesablamalara görə mağarada 11 yarasa növü olmaqla toplam 60 min yarasa mövcuddur. Yarasalar daha çox noyabr-may aylarında çoxalmaq üçün mağaraya toplanırlar. «Kuru» mağarası isə il boyu ziyarətçilərə açıqdır. «Kuru» mağarasından «Sulu» mağarasına keçmək üçün xüsusi pilləkənlər inşa olunub.

2012-ci ildə mağaraya 17 min yerli və xarici turist səfər etmişdir.

XX əsrin əvvəllərində mağara yaxınlığında eyni adlı bolqar yaşayış məntəqəsi mövcud olmuşdur. İkinci Balkan müharibəsi zaman bu yaşayış məntəqəsi dağıdılmışdır.

 İstinadlar 

Kateqoriya:Türkiyə mağaraları